text: &lt;poem&gt;
  Gud ske tak og lov!
  Vi så dejligt sov!
  Barnet lå med varme kind på puden.
  Nu som fuglen frisk!
  Rask som havets fisk!
  Morgensolen titter gennem ruden.
  Med hin glans fra sky
  kom der lys i by,
  kom der glimt af sol i alle sjæle.
  Alle haner gol,
  hilsed glad Guds sol,
  alle vævre tunger små fik mæle.
  Ej den mindste mus
  savner tag og hus,
  fattigst spurveunge har sin rede.
  Ej den mindste fugl
  savner ly og skjul,
  vi skal heller ej om fristed lede.
  Lystig hanen gol,
  hilsed glad Guds sol,
  for hver sjæl er lys og lyst oprundet.
  Nu, som fuglen frisk!
  Rask som havets fisk!
  Vi har kærlighedsasylet fundet. 
  &lt;/poem&gt;